રાજકોટઃ સૌરાષ્ટ્ર યુનિવર્સિટીની પ્રતિષ્ઠાને કાળો દાગ લગાવી દેનારા અંગ્રેજી ભવનની આગ દિવસેને દિવસે વધુ લબકારા લઇ રહી છે ત્યારે એવી ચોંકાવનારી હકીકત પ્રકાશમાં આવી છે કે સાડા પાંચ હજાર રૂપિયાથી વધુનો દૈનિક પગાર ન કપાય તે માટે ધરણાં પર બેઠેલા ત્રણેય અધ્યાપકોએ પોતાની હાજરી પૂરી લીધી હતી જ્યારે તેમની આ લડતમાં ટેકો આપનારા વિદ્યાર્થીઓને બુધવારે બીજા દિવસે પણ ગેરહાજર ગણવામાં આવતા આગામી દિવસોમાં તેમની 75 ટકા હાજરીનો ઇસ્યૂ ઊભો થવાની સંભાવના છે.